
Sąžiningai atlikime savo pareigą per rinkimus 


Valsčius (gmina) ūkininkui yra labai 
dažnai reikalingas. Jame kiekvienam 
tenka apsilankyti ir atlikti jvairiausius 
reikalus. Kartais tie reikalai ūkininkui 
pavyksta, bet kai kada ir nepavyksta. 
Dažniausiai valsčiumi esame nepaten- 
kinti. Ypatingai nusiskundžiame, kad rei- 
kia dideli mokesčiai mokėti, kad tenka 
daug dienų dirbti šarvarkas, kad vals- 
čiaus ir apskrities blogi keliai, nėra 
tiltų Ir t. t. Taip besiskųsdami nepagal- 
vojame, nuo ko gi priklauso valsčiaus 
valdybos sudėtis, kieno vardu valsčiaus 
vaitas vykdo įvairiausius darbus, kas 
jam nustato tų darbų planą, kuo rem- 
damasis valsčius uždeda ūkininkams ir 
kitiems valsčiaus gyventojams mokes- 
čius ir kitas pareigas. Aplamai mažai 
įdomaujamasi, kas tas valsčius, kaip 
atsirado, kas jame turi svariausią ir 
lemiamą balsą. Jeigu bent kiek šiuo 
reikalu susirūpinsime, tai prisiminsime, 
kad vyriausias valsčiaus reikalų vedė- 
jas—valtas yra renkamas valsčiaus ta- 
rybos. O taryba iš kur atsiranda? — Ją 
išrenka valsčiaus gyventojai, taigi daž- 
niausiai ūkininkai. Vaitas vykdo vals- 
čiaus tarybos nutarimus. O valsčiaus 
taryba, tai ūkininkų išrinkti atstovai, 
kurie nutaria, arba bent turėtų nutarti 
tai, kas ūkininkams naudinga. Vadinasi, 
valsčiaus valdyba, su vaitu priešakyje, 
_ turėtų būti pačių ūkininkų rankose ir 
vykdyti ūkininkų valią. Tiesa, kai kur 
vaitas atsisėda ne tas, kurio norėtų 
valsčiaus gyventojai, bet kurio nori 
apskrities storasta. Tačiau jeigu vals- 
čiaus gyventojai, ypatingai jų išrinkti 
valsčiaus tarybos nariai būtų griežti, už- 
sispyrę, tai iš kelių storastos siūlomų 
kandidatų pasirinktų tą, kuris yra jiems 
artimiausias, patikimiausias. 

Bet tikrumoje dažnai mūsų ūkinin- 
kai mažai kreipia dėmesio į tarybos na- 
rių rinkimus ir išrenka visokius Ilepšlus, 
šiaudadūšius arba visai svetimus žmo- 
nes. Lepšiai, nors ir dalyvauja valsčiaus 
tarybos posėdžiuose, bet jie ten tik 
sėdi, klauso ir vykdo, kas liepiama. 
Jie išklauso vaito visokių sumanymų, 
o kai tas paklausia, kas yra priešingas 
tam sumanymui, tai, kaip žado netekę, 
visi sėdi ir tyli. Tokiu būdu vaitas, ką 
nori ir kaip nori, taip padaro. Nors tie 
tarybininkai ir sėdi, ir klausosi ir pri- 
ploja visiems vaito sumanymams, bet 
patys nepraveria burnos, nepasako, kas 
ir kaip valsčiuje reikėtų padaryti, su- 


tvarkyti, nepareiškia to, apie ką gal- 
voja visi gyventojai, ko jie nori, kuo 
skundžiasi. Tokia taryba neverta gero 


vardo, o jos nariai yra tikri Molio Mo- 
tiejai. 

Tačiau dėl nesirūpinimo rinkimais 
į valsčiaus tarybą dažnai tarybon pa- 
tenka ne tiktai Molio Motiejai, bet 
žmonės, kurie kitaip galvoja negu ūki- 
ninkai, kuriems rūpi visai kitoki reika- 
lai. Dažnai į tarybą patenka įvairūs 
šlėktelės, nuskurę ar dar šiaip taip be- 
silaiką dvarininkėliai. Šie ūkininkų, ypač 
lietuvių nemėgsta. Jiems ūkininkų rei- 
kalai visai svetimi. Bet kadangi jie yra 
akiplėšiški, savanaudžiai, tai tik savo 
reikalais rūpinasi, kas naudinga ir pel- 
ninga, dėl savęs nutaria, o visus sun- 
kumus, naštas sukrauna ūkininkams, 
ypač lietuviams. Dėl to, nors valsčiaus 
gyventojai pagal įstatymus visi lygūs, 
visiems turi būti paskirtos vienodos 
pareigos ir visiems priklauso tos pa- 
čios teisės, tačiau iš vienos pusės ūki- 
ninkams nesirūpinant savo reikalais, 
neginant savo teisių, o iš antros—lei- 
džiant ūkininkų vardu tvarkyti valsčius 
visokiems poneliams, šlėktelėms, tenka 
nevienodos naštos ir nevienodi, nelygūs 
patarnavimai. Bet dėl to, kaip jau mi- 
nėjome, dažniausiai kalti patys ūkinin- 
kai. Kalti jie dėl to, kad nepasistengia 
išrinkti į tarybos narius savų žmonių, 
kurie yra drąsūs, sumanūs, išmintingi, 
kurie supranta 


valsčiaus tarybos pa. 
reigas ir teises ir nesigėdina, išdrįsta 
energingai ginti savo tautiečių ir kai- 


mynų reikalus, 


Šį svarbų klausimą keliame aikštėn 
dabar dėl to, kad mūsų krašte, pir- 
miausiai Vilniaus vaivadijoje jau pas- 
kelbti rinkimai beveik į visas seniūnijų 
tarybas. Pagal šiemet išleistą įstatymą, 
rinkimai į valsčiaus tarybas vyksta tru- 
putj kita tvarka, negu anksčiau vykdavo. 
Būtent, dabar kiekviena seniūnija (gro- 
mada) turi išrinkti tam tikrą skaičių 
seniūnijos tarybos narių. Sie seniūnijų 
tarybų nariai (radni gromady) vėliau 
rinks valsčiaus tarybos narius. O jau 
valsčiaus taryba (rada gminy) rinks 
vaitą, jo padėjėją ir atstovus į apskri- 
ties seimelį. Taigi dabar svarbu išrinkti 
tinkamus, išmintingus, drąsius seniūnijų 
tarybų rarius. 


Žodžiu, mūsų kaimas šiais mėne- 
sials turės progos parodyti, ar yra pri- 


brendęs visuomeniškai, ar sugeba ginti 
savo reikalus, ar moka viešai pasiro- 
dyti, kaip vienos tautos, vieno amato 
vienetas,,ar dar yra nenusikratęs ver- 
gijos ydų ir vis dar duodasi kitų ve- 
džiojamas, išnaudojamas. 

Norint išrinkti savo žmones, reikia 
būti vieningiems, susiklausiusiems, gerai 
pažinti rinkimų taisykles, sąžiningai rin- 
kimų metu atlikti rinkikų ir renkamų 
pareigas ir suprasti rinkimų tikslą ir 
geros valsčiaus tarybos naudą. Jeigu 
mūsų kaimas gerai žinos, kokios yra 
valsčiaus tarybos pareigos ir teisės, ką 
ji gali ūkininkams padaryti gero ir 
blogo, tikrai išrinks tokius, kurie tar- 
naus lietuvių ūkininkų reikalams, vyk- 
dys jų pageidavimus ir dirbs taip, kad 
visi mūsų ūkininkų reikalai būtų pa- 
tenkinti, įgyvendinti, 

Valsčiaus įstaiga, su taryba prieša- 
kyje, vykdo daug svarbių darbų. Vals- 
čius tiesia ir taiso savo ribose kelius, 
tiltus, sausina pievas, laukus, laiko savo 
agronomą, veterinarą, jeigu išgali, tai 
net ir ligoninę, steigia bibliotekas, ku- 
riose laiko ir skolina valsčiaus gyven- 
tojams naudingas knygas ir laikraščius, 
stato mokyklas, steigia vaikų darželius, 
laiko pagerintus veislinius gyvulius, ku- 
riais naudojasi valsčiaus ūkininkai, stei- 
gia javų valymo punktus, kad ūkininkai 
turėtų kur sėklas gerai išvalyti, duoda 
pašalpas ūkininkų vaikams, kurie mo- 
kosi žemesnėse žemės ūkio mokyklose 
ir jas baigę grįžta į tėvų ūkį ūkininkauti, 
organizuoja žemės ūkio gaminių parda- 
vimo įstaigas, skerdyklas, kovoja su 
žmonių ligomis ir blogais papročiais, 
pav., girtuoklyste ir tt. Sunku visus 
darbus ir išskaityti. Jeigu valsčiaus ta- 
ryba yta sumani, energinga, tai ji su- 
randa labai daug įvairiausių naudingų 
darbų, o jeigu nesumani, tai nieko ne- 
išgalvoja. Kai taryba yra sudaryta ne 
iš lepšių, tai ji valsčiaus gyventojų su- 
mokėtus mokesčius paskirsto naudin- 
giems tikslams ir darbams. O jeigu ta- 
rybos narių daugumą sudaro neapsi- 
švietę arba koki nors bailiai, tai tuos 
pinigus paskirsto vaitas su kokiu nors 
šlėktele pagal savo nuožiūrą. Kai taryba 
yra išmintinga, tai ir išlaidų didelių 
valsčius neleidžia daryti. Tada ūkinin- 
kams tenka mokėti mažesni mokesčiai. 
Jeigu taryba bus energinga ir drąsi, 
valsčiuje gali atsirasti biblioteka su lle- 
tuviškomis knygomis, gali įsisteigti lie- 

tuviškas vaikų darželis, gali susiorgani- 
zuoti valsčiaus skaitykla ir t.t. 

Dėl to, prasidėjus rinkimams, visi 
mūsų ūkininkai ir kiti kaimo gyvento- 
jai, be jokio skirtumo — vyrai ir mote- 
rys, turi labai sąžiningai ir energingai 
dalyvauti tuose rinkimuose, turi kiek- 
vienas rūpintis, kad būtų įtrauktas įrin- 
kikų sąrašą, kad, reikalui esant, sutiktų 
būti renkamas, nesigailėtų laiko ir dar- 
bo įvairiems rinkimų Formalumams at- 

likti. Rinkimų metu reikia būti vienin- 
giems, drausmingiems, drąsiems. Ne- 
galima tada vaduotis kaimyniškomis 
pyktimis. Jeigu su kaimynu esi susipy- 
kęs, bet jis yra renkamas, nežiūrėk as- 
meniškų pykčių ir balsuok už jj. Tegul 
visi, kas tik turi teisę, ruošiasi prie rin- 
kimų ir tegul visi lietuviai renka tiktai 
tikrus, susipratusius, energingus lietu- 
vius, kurie ginti ne tiktai mūsų ūkinius, 
bet ir tautinius reikalus. J. J 


LIETUVOS VALSTYBĖJE 


Valdžia premijuoja grūdų 
eksportą 


Nuolat kylant Lietuvos Valstybės 
žemės ūkio kultūrai, kasmet didėja ir 
javų derliai. Nors savo krašte labai daug 
suvartojama grūdų žmonių maistui ir 
išbujojusiam gyvulių ūkiui pašarams, 
bet daug dar jų lieka ir eksportui. 
1937—38 metais buvo eksportuota už- 
sienin daugiau, kaip 80.000 tonų įvairių 
grūdų. Šiemet numatomas dar didesnis 
grūdų eksportas. Manoma, kad šiemet 
lengvai bus galima eksportuoti iki 
150.000 tonų įvairių grūdų. 

Tačiau užsienio rinkose šiemet smar- 
kiai nukritus grūdų kainoms, ūkinin- 
kams tektų mokėti labai pigias kainas 
už grūdus. Todėl ūkininkai turėtų labai 
didelius nuostolius iš javų ūkio. Kad to 
nebūtų ir kad užtikrinus ūkininkams už 
grūdus tokias kainas, kurios apmokėtų 
ne tiktai visas jų gamybos išlaidas, bet 
dar duotų ir šiokį tokj pelną, valdžia 
premijuoja grūdų supirkimą ir eksportą. 

Visas grūdų eksportas yra Lietūkio 
žinioje. Šių metų derliaus įvairių grūdų 
Lietūkis jau supirko  5.000 tonų ir su- 
mokėjo ūkininkams apie 9 mil. lt, o iš- 
eksportavo apie 30.000 tonų. Kadangi 
Lietūkis ūkininkams moka už rugių 
100 kg po 18 litų, o užsienyje turi par- 
duoti tik už 10 — 11 litų, tai iš to su- 
sidaro dideli nuostoliai. Šiuos nuosto- 
lius Lietūkiui grąžina valstybės iždas. 

Nors javų eksportas tariamai duoda 
valstybei didelius nuostolius, bet iš tik- 
rųjų jis yra vistiek naudingas visam 
kraštui. Mat, valstybė gauna iš užsie- 
nio aukso už grūdus, o tie pinigai, ku- 
riuos valstybė primoka už grūdų ek- 
sportą, irgi palieka savo krašte, pas 
ūkininkus. 


„Valgio“ bendrovė 


Šio mėnesio 10 dieną „Pienocentro“ 
rūmų salėje įvyko naujos akcinės bend- 
rovės steigimas. Nauja bendrovė vadi- 
nasi „Valgis“. Svarbiausias bendrovės 
tikslas yra steigti ir laikyti restoranus, 
užkandines, valgyklas, kavines. Sioje 
srityje veikimo dirva dar yra labai plati. 
Bendrovės steigėjai, pav., „Pienocent- 
ras“, jau ir ligi šiol tam tikra dalimi 
toje srityje veikė, turėdamas daugelyje 


UKIŠKOS NAUJIENOS 


vietų savo gaminių užkandines. Tačiau 


šiems prekybos ir gamybos centrams' 


sunku ir nepatogu buvo išplėsti šics 
rūšies veikla, Dėl to jau seniai buvo 
juntamas reikalas steigti atskirą bend- 
rovę. Dabar ji ir įsteigta. Jos pagrindi- 
nis kapitalas 300.000 litų. Stambiausiais 
akcininkais yra: Maistas (99 akcijos 
po 1.000 litų), Pienocentras (98 akcijos 
po 1.000 litų), Parama ir Gubernija (po 
50 akcijų), Lietūkis (2 akcijos) ir ben- 
drovė „Žuvis“ (I akcija). Bendrovės 
veikimas numatomas pradėti nuo atei 
nančių metų pradžios. 


Didėja mašinų pirkimas 


Šiemet Lietūkis per pirmuosius 8 
mėnesius visame krašte pardavė įvairių 
žemės ūkio ir pramonės mašinų už 
4.1C0000 It. Praėjusiais metais per tą 
patį laiką buvo parduota tų pačių ma- 
šinų už 2.£52.000 It. Tokiu būdu šiemet 
mašinų pirkimas Lietūkyje padidėjo net 
309;,. Tas liudija apie gerėjančią viso 
krašto ūkio būklę ir pramonės augimą. 


Bus plečiamas cukrinių runkelių 
auginimas 


Lietuvos valstybėje, gerėjant piliečių 
gerbūviui, nuolat didėja ir cukraus su- 
vartojimas. Šiemet buvo sudaryta su 
ūkininkais sutartys užauginti 167.000 
tonų cukrinių runkelių. Bet numatoma, 
kad šio kiekio runkelių iau bus per 
maža, kad galima būtų pagaminti pa- 
kankamai cukraus visam kraštui. Todėl 
kitiems metams cukriniams runkeliams 
auginti bus sudaryta su ūkininkais su- 
tarčių 180 000 tonų runkelių. 

Šiemet Lietuvos cukraus fabrikai jau 
pradėjo gaminti ir gabalinį cukrų. 


Praėjusiais metais Miškų Departa- 
mentas pradėjo platesniu mastu rauti 
ūkišku būdu kelmus. Šiemet miško 
kirtimo sezone numatyta išrauti apie 
10).000 kietmeterių kelmų. Kelmai bus 
pardavinėjami pieninėms, plytinėms ir 
paskiriems pirkėjams. Iki šiol buvo lei- 
džiama valdiškuose miškuose rauti kel- 


mus patiems gyventojams ir buvo 
imama už 1 kietmeterį kelmų kurui po 
30 centų, o už smaliokų — pramonei 
50 centų. 


Pienocentro pirmininkas sugrįžo 
iš užsienio 


Neseniai Pienocentro pirmininkas ir 
vyriausis direktorius p. J. Glemža buvo 
išvažiavęs Anglijon ir Vokietijon paty- 
rinėti sviesto ir kiaušinių rinkos. Jam 
svarbu buvo pačiam išgirsti, ką kalba 
anglų ir vokiečių pirkliai ir vartotojai, 
kurie perka ir valgo Lietuvos sviestą. 
Ar yra kokių pageidavimų ar nusiskun- 
dimų lietuvišku sviestu ir kiaušiniais, 
Jeigu yra, tai reikia ištirti ir ateityje 
pasistengti, kad jų nebūtų. 

Anglijon eina 70°% viso Lietuvos 
sviesto eksporto, kiaušinių irgi apie 
709/,. Vokietijon — apie 209/, sviesto ir 
kiaušinių. Paskutiniu laiku buvo sten- 
giamasi, kad Lietuvos sviestas ir kiau- 
šiniai būtų žinomi ne tiktai viename ku- 
riame Anglijos mieste, bet visame krašte. 
Šiemet per 10 mėnesių Anglijon buvo 
eksportuota 214 tūkstančių centnerių 
sviesto, Iš to pateko j Londoną ir jo 
apylinkes 135 tūkst. centn., o kita da- 
lis į šiaurinę ir vidurinę Angliją. Toks 
sviesto paskirstymas sumažina sviesto 


susigrūdimą vienoje vietoje sezono 
metu, č ) 
Pirm. J. Glemža su pasitenkinimu 


konstatavęs, kad dėl sviesto Anglijoje 
nebuvo pareikšta jokių pagrindinių rei- 
kalavimų. Lietuvos sviestas ten yra 
plačiai žinomas, mėg'amas ir vertina- 
mas. Lietuviško sviesto kaina yra lygi 
kitų Pabaltės valstybių sviesto kai- 
nom's. Dabar apskritai sviesto kainos 
pasaulinėje rinkoje yra kiek pigesnės, 
nei praėjusiais metais tuo pačiu laiku, 
o kiaušinių brangesnės. 

Dėl lietuviškų kiaušinių buvo pagei- 
dauta tiktai tiek, kad būtų jie pakuo- 
jami į mažesnes dėžes ir ne su drož- 
lėmis, bet į tektūrinius narvelius (ko- 
rius), kaip tai daro danai. 

Pirmininkas J. Glemža teiriavosi 
Anglijoje ir jūrų transporto ir laivų 
draudimo reikalais, nes ir Lietuvoje jau 
įsisteigė šios rūšies bendrovė, Sutarta, 
kad lietuviai, kurie nori pasispeciali- 
zuoti šioje darbo srityje, galės būti 
priimami kuriam laikui pasimokyti į ati- 
tinkamas anglų bendroves Londone. 
Vienas Pienocentro tarnautojas jau įsto- 
jęs į vieną tokią bendrovę specializuo- 
tis. Dabar galima bus gauti anglų in- 
struktorių ir direktorių Lietuvos jūrų 
transporto ir draudimo bendrovės rei- 
kalams sutvarkyti. 


MŪSŲ KRAŠTE IR KITUR 
Ir vėl skolų išdėstymas? 


Neseniai Lenkijos Prezidentas priėmė 
Poznanės ir Pamarės krašto ūkininkų 
delegaciją. Ši delegacija kartu įteikė ir 
memorijalą. Memorijale yra išdėstyta 
sunki ūkininkų padėtis ir nurodyti kai 
kurie būdai, kaip toji padėtis būtų ga- 
lima pataisyti. Visi tie nurodyti būdai 
galima išvardinti vienu sakiniu: suma- 
žinti ūkininkų skolas ir palengvinti tų 
sumežintų skolų mokėjimas. Be to, me- 
morijale nurodoma, kad dabartinės ir 
buvusios, taigi išdėstytos ratomis (14 
metų) ūkininkų skolos būtų išdėstytos 

mažiausiai 50 metų, o kol šis paleng- 
vinimas bus įvykdytas, turėtų būti su- 
laikytas skolų reikalavimas. Kadangi su 
tokiais reikalavimais kreipiasi turtin- 
giausi Lenkijos ūkininkai, tai reikia da- 
ryti išvada, kad žemės ūkio padėtis iš 
tikro nėra gera, kad ūkininkus vėl pra- 
dėjo kamuoti dar visai nesibaigusi že- 
mės ūkio krizė, 


Dėl dalių išmokėjimo 
sumažinimo 


Iki šiol buvo galima kreiptis į tai- 
kymosi įstaigas (urzędy rozjemcze) su 
pasiūlymu sumažinti dalių išmokėjimą 
giminėms (broliams, seserims ir t.t.). 
Galima buvo reikalauti sumažinti dalių 
išmokėjimą giminėms tuo atveju, kada 
tų dalių išmokėjimas buvo sutartas lai- 
kotarpyje nuo 1924 m. balandžio 28 d. 
iki 1932 m. liepos mėn. 1 d, Paskutinis 
- terminas, iki kurio dar galima reika- 
lauti sumažinti dalių išmokėjimą gimi- 
nėms taikymo įstaigose, baigiasi šių 
metų gruodžio 31 d. Praėjus šiam ter- 
minui nebus galima reikalauti dalių mo- 
kesčio sumažinimo, o bus galima rei- 
kalauti tiktai šio mokesčio mokėjimo 
išdėstymo ratomis per ilgesnį laiką. 
Todėl, kas dar turi tokių skolų gimi- 
nėms, gali pasinaudoti jų sumažinimu, 
tik reikia tai pasiūlyti (złożyć wniosek) 
(Eine įs'aigai iki š. metų gruodžio 


Telsinga nuomonė apie Lietu- 
vos žemės Ūkį 


Neseniai išėjusiame Ilenkiškame kai- 
mo kalendoriuje „Kalendarz Wiejski“ 
1939 metams, kuri išleido Gebethnerio 
ir Volfo knygynas Varšuvoje, randame 
ilgoką straipsnį, kuriame aprašomas 
Lietuvos, Latvijos ir Estijos žemės ūkis. 
Visų šitų valstybių žemės ūkio ir ap- 
skritai ūkiškoji santvarka ir milžiniška 
pažanga statoma pavyzdžiu kitoms val- 
stybėms. Dėl Lietuvos rašoma, kad tuo- 
jau po Didžiojo karo buvo joje labai 
išsiplatinęs komunizmas, bet įvykdžius 
griežtą žemės reformą, dabar ten nėra 
visai komunistų pavojaus. Per žemės 
reformą buvo žeme aprūpinta 38.000 
bežemių ir papildyta 26.000 mažaže- 
mių ūkių. Tam tikslui buvo iš dvarų 
atimta ir išdalinta ūkininkams daugiau, 
kaip 450.000 ha dirbamos žemės. Todėl 
dabar Lietuvoje yra vos 179/, ūkininkų, 
kurie turi po mažiau, kaip po 5 ha že- 
mės. Šie smulkūs ūkininkai yra dau- 
giausia priemiesčių darbininkai, kurių 
svarbiausias užsiėmimas yra darbas fa- 
brikuose. Visi kiti ūkininkai turi pakan- 
kamo didumo ūkius, kuriuose smarkiai 
keliama žemės ūkio kultūra. Pavyzdžiui, 
1913 m. 1 ha rugių davė tik 9 4 grūdų, 
o 1937 m. — 12 q; kviečių 1913 m. — 
10 q, o 1937 m.—15 q, avižų 1913 m.— 
8 q, o 1937 — 11 q. bulvių 1913 m.— 
67 q, o 1337 m. — 146 q. 

„ Taip pat straipsnyje pabrėžiama, kad 
Lietuvoje puikiausiai yra suorganizuo- 
tas pieno ir mėsos ūkis, kuris dėl to 
labiausiai išaugo ir, ištobulėjo. Šios trys 
Pabaltės valstybės yra geriausias pa- 
Vyzdys, kaip visa valstybės galia ir ger- 


būvis remiasi vidutinio smulkumo darbš- 
čiais ir sąžiningais piliečiais ūkininkais. 
Straipsnis baigiamas tokiu sakiniu: auk- 
šta šių tautų (Pabaltės valstybių) etika 
ir sąžiningumas, o taip pat valstybinės 
idėjos sukūrimas ant sveiko, kaimiško 
žmonių elemento, užtikrina joms pasto- 
vią nepriklausomybę ir ramų bei sotų 
gyvenimą. 


Lenkijos derliai ir gyventojų 
prieauglis 


Pagal statistikos duomenis Lenkijos 
derliai iš 1 ha nuo 1928 m. iki 1937 m, 
vidutiniškai šitaip atrodo: 


1928—1932 1933—1937 
Kviečiai 11,7 ą 12,0 4 
Rugiai 22 12: 
Miežiai 128, 119, 
Avižos 116, 115 
Bulvės 114 „ 19m 
Cukr. burokai 214 „ 209 my 

Iš šių skaičių matome, kad tiktai 


kviečių derlius padidėjo antrame lai- 
kotarpyje 0,3 q iš ha ir bulvių 5 q iš 
ha. Kitų javų derliai arba nė kiek ne- 
padidėjo arba net sumažėjo. 

Tuo tarpu Lenkijos gyventojų skai- 
čius kasmet padidėja 400.000 žmonių. 


Todėl, jei palyginsime, kiek tenka įvai- 
rių javų derliaus vienam Lenkijos gy- 
ventojui pirmame ir antrame laikotar- 
pyje, tai pamatysime, kad beveik visų 
javų antrame laikotarpyje (1933 — 1937) 
tenka mažiau, kaip pirmame laikotar- 
pyje (1928—1932). Iš to galima pada- 
ryti išvada, kad Lenkijos derliai stovi 
beveik vietoje arba labai išlėto didėja, 
o gyventojų skaičius labai greitai auga. 
Todėl derlių didėjimas negali prisivyti 
gyventojų smarkaus prieauglio. Žemiau 
dedama lentelė ryškiai tą parodo. 

Vienam Lenkijos gyventojui viduti- 
niškai teko ką: 


1928—1932 m. 1933—1937 m. 


Kviečių 58 61 
Rugių 201 190 
Miežių 47 42 
Avižų 79 70 
Bulvių 953 999 


Jeigu ir toliau derlių prieauglis taip 
atsiliks nuo gyventojų prieauglio, tai 
ateityje Lenkijoje ne tik nebus javų 
pertekliaus, bet dargi gali pasidaryti jų 
nedateklius. Todėl, kad tas nejvyktų, 
reikia labiau, nei iki šiol, susirūpinti 
žemės ūkio kultūros kėlimu. 


Daržovių sėja rudenį 


Kiekvienas ūkininkas pastebėjo, kad 
pavasarį visur pridygsta jaunų klevelių, 
alksniukų, obelaičių, kriaušaičių ir kito- 
kių medžių. Taipgi toje vietoje, kur 
augo morkų ar kopūstų pasodininkai, 
išauga anksti pavasarį morkos ir kopū- 
stų rasoda. Visiems bus suprantama, 
kad tie kleveliai, berželiai, morkos, ko- 
pūstai ir kiti augalai, kurie anksti pa- 
vasarį pasirodo, išauga iš sėklų. Tos 
sėklos rudenį išbyra ant žemės ir per 
žiemą išsilaiko nesugedusios. Pavasarį, 
kai tik oras atšyla, tuojau sėklos pra- 
deda dygti. Tokiu būdu dauginasi me- 
džiai ir kiti augalai. 

{Kai norime tuos augalus dauginti 
patys, rudenį surenkame jų sėklas, jas 
atitinkamai per žiemą laikome, kad ne- 
susigadintų, o pavasarį, žemę paruošę, 
jas sėjame. Bet kai kurios sėklos per 
žiemą sveikos išlaikyti yra gana sunku. 
Vienos jų bijo drėgmės, kitos sausoje 
vietoje laikomos sudžiūsta ir pavasarį 
pasėjus "ilgai nedygsta. Dėl to kai ku- 
rios sėklos (ypač medžių) rudenį strati- 
fikuojamos, tai yra sudedamos į drėg- 
noką smėlį ir taip laikomos per žiemą, 
kad būtų pasiruošusios dygti, Toks sėk- 
lų laikymas sudaro nemaža keblumų 
ir dažnai gerai išlaikyti nepavyksta, 
ypač neprityrusiems. Be to, net ir iabai 
gerai laikomos per žiemą sėklos pava- 
sarį pasėtos vėlai sudygsta ir vėliau 
subręsta, ypač mūsų šaltame klimate. 

EKad tų sunkumų ir trukdymų būtų 
galima išvengti, bradėta mėginti kai ku- 
rių augalų sėklas sėti iš rudens. Ypač 
nemaža mėginimų daryta su daržovė- 
mis, kurių kiekvienas augintojas nori 


prisiauginti kuo anksčiausiai. Ankstyvos 
daržovės naudingos ne tik savo reika- 
lams, bet ir parduoti. Neturint inspektų, 
kaip tik ir naudinga daržovės sėti ru- 
denį, kad jos anksčiau suaugtų ir su- 
bręstų. Tačiau ne visos daržovės iš ru- 
dens galima sėti, nors beveik visų dar- 
žovių sėklos žemėje per žiemą nesu- 
genda ir pavasarį sudygsta. Ypač rude- 
nį pasėjus sudygsta kopūstų, pamidorų, 
burokėlių, morkų, petruškų, pasternokų, 
rūgštynių, svogūnų, žirnių, krapų sėklos. 
Bet praktiškai imant kai kurios čia iš- 
vardintos sėklos, pasėtos rudenį, vasarą 
blogai auga. Pavyzdžiui, burokėliai, pa- 
sėti rudenį, vasarą dažniausiai virsta 
žyduoliais. Dėl to prieš žiemą dažniau- 
siai sėjamos tik tos daržovės, kurių 
sėklos prieš sėją mirkomos, būtent: 
morkos, petruškos, pasternokai, svogū- 
nai. Nors bandymais įrodyta, kad ir 
lepiosios daržovės, pavyzdžiui, pami- 
dorai, kopūstai galima prieš žiemą 
sėti. Dotnuvoje Žemės Ūkio Aka- 
demijos ūkyje, auginant rudenį sė- 
jamus pamidorus, buvo išauginta nauja 
pamidorų atmaina „Kondine Red-Žie- 
miniai“. Visos pamidorų atmainos pa- 
prastai visuomet gerai užderėdavo, o 
minėti „Kondine Red-Zieminiai“ pasižy- 
mi dideliu atsparumu ne tik šalčiams, 
bet ir ligoms, sausroms bei kitoms ne- 
palankioms sąlygoms. Be to, žieminiai 
pamidoriai visuomet esti labai stiprūs, 
derlingi, anksčiau pribręsta. Tas pat esti 
su morkomis. Bet morkos reikia sėti 
tiktai trumpomis šaknimis ir gerų at- 
mainų, pavyzdžiui, „Nanto“ ir „Pary- 
žiaus“. Rudenį pasėtos morkos galima 

jau naudoti net birželio mėnesio pradžio- 
je. Kalbant apie rudenį sėjamoms dar- 
žovėms žemės paruošimą, tenka pasa. 
kyti, kad geriausiai joms tinka leng- 
vesnė žemė, šiek tiek nuolaidesnėse vie- 
tose. Be to, dirva turi būti gerai pa- 
tręšta, geriausia šviežiu mėšlu. Mėšlas 
turi būti perpuvęs, smulkus, sutręšęs. 
Vienam kvadratiniui metrui mėšlo rei- 
kia duoti apie 2—3 kg. Vietoje mėšlo 
galima vartoti ir kompostinė žemė. 
Naudinga, be to, dar žemė patręšti ir 
mineralinėmis trąšomis, ypač fosforinė- 
mis. Tam tikslui geriausiai tinka super- 
fosfatas, kurio reikia duoti apie 40 gra- 
mų 1 kvadr. metrui. Išbarstomas jis 
prieš sėją. Kas neturi sutręšusio, gerai 
perpuvusio mėšlo ir komposto, o dirva 
yra nepersunki, tai labai naudinga ji 
patręšti pelenais. Pelenų reikia duoti 
apie 100 gramų į 1 kvadr. metrą. Pele- 
nai išbarstomi prieš sėją ir sumaišomi, 
pavyzdžiui, grėbliu su žemėmis. 

Sėklos sėjamos vėlai rudenį, kad iš 
grūdų prieš žiemą nepasirodytų daige- 
liai. Jeigu sėkla prieš žiemą suspėtų 
išleisti daigelį, tai nors tas daigelis iš 
žemės ir neišlystų, bet jis žiemos metu 
nušaltų ir pražutų. Dėl to sėti reikia 
lapkričio mėnesį, o jeigu žemė neįjšalu- 
si, tai ir gruodžio mėnesį. Sėjimas atlie- 
kamas tokiu pat būdu, kaip ir pavasarį. 

inoma, žemė prieš sėją tinkamai pa- 
ruošiama: suariama, suakėjama, patrę- 
šiama, padaromos lysvės ar vagos. Šie 
darbai reikia padaryti anksčiau, kad že- 
mė prieš sėją išsivėdintų. Sėti galima 
j lysves ir vagas. Jaigu žemė drėgnes- 
nė, tai daromos aukštos lysvės, o jeigu 
neperdrėgna, tai pakanka vagų. Pasėti 
reikia kiek giliau, negu pavasarį. Mor- 
kos reikia sėti apie 3—3!/> cm gilumo. 
Panašiai giliai pasėjamos ir kitų daržo- 
vių sėklos. Pirmiausiai padaromi nuro- 
dyto gilumo grioveliai, o vėliau į juos 
beriamos sėklos. Grioveliai su sėkla pri- 
dengiami ta pačia žeme. Naudingiausia 
būtų sėkla pridengti smėliu arba žeme, 
sumaišyta su smėliu. Tada nepasidaro 
ant sėklų pluta. Sėkla irgi naudinga su- 
maišyti su smėliu, kad per daug jos 
neišsibertų. Vienam kvadratiniui metrui 
užtenka 1 gramo sėklos. Kai dirva su- 
šąla, naudinga žemė kuo nors pridengti, 
kad labai nesupultų. Tam tikslui tinka 
eglišakės, lapai, šiaudai ir kitos pana- 
šios medžiagos. Pavasarį, kai tik žemė 
atšals, tuojau toji medžiaga nuimama, 
grėbliu nugrėbiama. Gerizusia nugrėbti, 
kai tik sniegas nutirpsta. O kai žemė 
jau kiek pradžiūsta, tai tuojau ji supu- 
rinama, kad oras galėtų įeiti ir žemė 
prasivėdinti. Vėliau, kai jau sėklos pra- 
deda dygti ir sudygsta, daržovių prie- 
žiūra esti tokia pat, kaip ir pavasarį 
pasėtų, būtent reikia jos ravėti, retinti, 
žemė purinti ir t t. Rudenį pasėtos 
daržovės, kaip minėjome, suauga daug 
anksčiau, Dėl to jos galima brangiau 
parduoti. Labai būtų naudingo, kad ir 
mūsų ūkininkai, nors po keletą kvadra- 
tinių metrų pamėgintų pasėti rudenį 
kai kurių daržovių. Jeigu kas mėgintų, 
tai vasarą, kai jau bus matomi to dar- 
bo vaisiai, turėtų „Ūkininkui“ parašyti, 
kaip pavyko, kad ir kiti skaitytojai su- 
žinotų, ar apsimoka daržovės sėti rudenį. 


Uišių lesinimas ir priežiūra žiemą 


Ypač mūsų krašte vištos nėra tinka- 
mai įvertintos, nors jas visi ūkininkai 
laiko. Daugelio mūsų ūkininkų  nuomo- 
ne iš vištų maža nauda arba jokios nė- 
ra, bet be jų apseiti irgi negalima ir 
nedera, nes viena, kad kiaušiniai ret- 
karčiais yra reikalingi svečiui pavaišinti, 
o kita, kad jau yra paprotys vištas lai- 
kyti ir visi jas laiko. 

Vienos ūkininkės šiek tiek rūpinasi 
vištų lesinimu, kitos nieko joms neduo- 
da, jos pačios „oru“ minta, vaikščioda- 
mos aplink sodybą, o dar kitos, kad 
pramanytų, viską vištoms sulesintų ir 
kur tik apsisukdamos, joms beria iš sau- 
jos, kaip iš gausybės rankovės, visokiau- 
sius grūdus ir kemša miltus. Bet išti- 
krųjų nieks iš šeimininkių nežino, kiek ir 
kokio lesalo reikia vištai, ked ji geriau- 
siai dėtų kiaušinius ir kurios vištos išsi- 
moka gerai lesinti. Todėl čia šituos klau- 
simus ir pasvarstysime. 

Vasarą, jei vištos laisvai vaikščioja 
aplink sodybą ir daržuose, o jų nedaug 
iš viso laikoma, tai su jų lesinimu ne- 
turime jokio vargo. Vištos tada, toli 
gražu, alkanos nevaikščioja. Jos susi- 
randa sau, kiek tiktai joms reikia ir ko- 
kio tiktai reikia lesalo ir prisisotina. 
Tada vištos lesa jauną žolę, susiranda 
grūdų, mineralinių medžiagų — kalkių. 
Be to, dar jos susiranda sau ir balty- 
minio lesalo (mėsos), rankiodamos įvai- 
rius vabzdžius ir kirminus. Žinoma, jei- 
gu vištos laikomos uždarytos vištidėje, 
tai ir vasaros metu reikia jas atitinka- 
mai lesinti, Laisvai vaikščiodamos vištos 
gali daržuose vasarą padaryti daug ža- 
los, ypač javų brendimo metu. Todėl 
tuo laiku jas reikia uždaryti į tam tikrą 
aukštai aptvertą vištadaržį. Geriausiai jj 
aptverti vielos tinklu. Tame vištadaržyje 
vištos pačios lesa žolę, be to, reikia jas 
kiek ir palesinti. Jos tada gerai deda, 
nes naudojasi tyru oru, saulės spindu- 
liais ir pasivaikščiojimu. Visa tai labai 
teigiamai veikia į vištų dėslumą. 

Visai kitos vyštų laikymo sąlygos 
yra žiemą, kada lauke šalta, o sniegas 
laiko apklojęs visą žemę, saulė tik ka- 
da-nekada pasirodo. Tada vištoms dau- 
giausia tenka būti uždarytoms vištidėje 
arba, kaip mūsų krašte, paprastame, 
tamsiame tvarte kartu su kitais gyvu- 
liais arba pirkioje, pakrosnyje. Šiuo 
atveju vištos minta tik iš šeimininkės 
malonės, kiek ji joms duoda palesti. 

iemos mėnesiais kaip tik mažiausiai 
vištos deda kiaušinių, nes tas laikas 
joms yra blogiausias. Yra ištirta, kad 
vištos daugiausia sudeda kiaušinių pa- 
vasarį — balandžio ir gegužės mėnesiais. 
Jeigu norėtume vištų dėslumą kiekvie- 
ną mėnesį išreikšti nuošimčiais, lygin- 
dami jį su visų metų dėslumu, kuris 
sudaro 1009/,, tai gautume, kad vištos 
sudeda: lapkričio mėnesį tik 19/, visų 
metų kiaušinių, gruodžio mėn. — 29/4, 
sausio mėn.—39/,, vasario mėn. — 59ją, 
kovo mėn.—129/,, balandžio mėn.—229/ą, 
gegužės mėn. — 19°/,, birželio mėn. — 
1595, liepos mėn. — 99/,, rugpiūčio 


mėn.—6?/,, rugsėjo mėn.—49/4 ir spalio 

mėn.—-20/. 
Nors vištos 

žiausia sudeda 


žiemos mėnesiais ma- 
kiaušinių, bet tų kiauši- 
nių vertė yra didesnė ir už dvigubą 
kiaušinių kiekį pavasarį. Geros vištos 
per lapkričio, gruodžio ir sausio mėne- 
sius gali sudėti 30—40 kiaušinių. Geros 
dėslios vištos reikia ir išsimoka gerai 
lesinti ir žiemos metu. Tik blogos viš- 
tos niekad neišsimoka gerai lesinti. To- 
dėl jų reikia vengti, pasirenkant veislei 
dėslesnes vištas. 

Geras vištų lesinimas žiemą svarbus 
yra ne tiktai jų dėslumui palaikyti tuo 
metu, bet dar svarbesnis jis yra tuo 
žvilgsniu, kad padeda vištoms atsigauti 
ir geriau pasiruošti pavasario dėjimui. 
Taigi žiemą sušertas vištoms pašaras 
gali išsimokėti ir pavasarį. Kaip karvės 
pieno gamyboje kasmet padaro per- 
trauką, norėdamos sustiprėti ir pasi- 
ruošti naujam gamybos sezonui, taip ir 
vištos be to neapseina. 

Praktika rodo, kad dėsli višta žiemą 
turi gauti savo pašare apie 14 gr bal- 
tymų per dieną, kurie yra būtinai reika- 
lingi kiaušiniams pagaminti. Mat, kiauši- 
nio vidus yra sudarytas iš vienų baltymų 
iriš šiek tiek riebalų ir vandens. Vištos 
organizmas kiaušinio baltymus gali paga 
minti irgi tik iš baltymų, kuriuos gauna 
lesale. Todėl, kaip matėme, vištai tų 
baltymų, palyginti, reikia gan daug. 
Dėl to višta turi gauti ne tiktai grūdų ir 
bulvių les!i, bet dar jai yra reikalingi 
gyvulių kilmės pašarai, kurie turi dau- 
giau baltymų, nei grūdai ar bulvės, 
Geriausi gyvulių kilmės baltyminiai pa- 
šarai yra mėsos miltai, separuotas pie- 
nas, varškė, pasukos (maslėnkos). Mūsų 
ūkio sąlygose, žinoma, geriausia tiks 
duoti vištoms separuoto pieno, pasukų 
ir varškės. Pavyzdžiui, 8 vištoms reikia 
duoti 1 litras separuoto pieno. Be to, 
žiemos metu reikia duoti kiekvienai 
vištai po 60 gr grūdų miltų (stambiai 
maltų) mišinio ir sėlenų ir po 30 gr 
bulvių, apibertų miltais ir suvilgytų pa- 
sukomis. Kai kas duoda vištoms šlapią 
mišinį vietoje sauso. Tuo atveju duoda- 
ma apie 40 gr virtų, gerai sutraiškytų 
bulvių, sumaišytų su kvietinėmis sėle- 
nomis ir su 20 gr miltų, skaitant kiek- 
vienai vištai per dieną. Šis mišinys pa- 
tartina kiek pasūdyti ir pridėti į jį po 
2 gr plautos kreidos. 

Vištoms tinka visi javų grūdai, ku- 
rie tik išsimoka lesinti. Tačiau rugiai 
mažiausiai joms tinka, nes blogiausia 
juos virškina ir jų nemėgsta. Geriausius 
rezultatus duoda kviečių, miežių ir avl- 
žų lesinimas. Rugių galima į šių javų 
grūdų mišinį pridėti iki 159/,, Geriau 
suvirškina vištos sudaigintus rugius. 
Taip pat ruginės sėlenos galima sule- 
sinti tik drauge su kvietinėmis, o ne 
vienos paskirai. 

Žiemą reikia duoti vištoms ir žaliųjų 
pašarų: kopūstų, morkų, burokų arba 
daigintų avižų. Praktika parodė, kad la- 
bai naudinga žiemą vištoms duoti šiek 

tiek raugintų kopūstų ar kitų raugintų 
pašarų. 

Toks vištų lesinimas, kaip aukščiau 
nurodėme, yra būtinas, kad vištos per 
žiemą dėtų ir kad išliktų sveikos, stip- 
rios ir gerai pasiruošę dėsliausiam lai- 
kui, pavasariui. 

. Be vištų lesinimo, labai yra svarbus 
dalykas jų priežiūra. Vištoms reikia už 
vis daugiausiai šviesos, "negu kitiems 
gyvuliams. Šviesa ypatingai gerai veikia 
vištų dėslumą. Todėl vištidės langai iš 
pietų pūsės turi būti kuo didžiausi, kad 
saulės šviesa legvai galėtų apšviesti 
visas virštidės grindis ir laktas. Be to, 
vištidė turi būti sausa, švari, gerai vė- 
dinama ir neperšalta. Kiek šiltesnėmis 
dienomis vištas reikia išleisti pasivaikš- 
čioti oran. Prie vištidės arba viename 
gale vištidės turi būti pripilta smėlio, 
žvyro su pelenais ir smulkiais angliais, 
kad vištos ten galėtų pasikapstyti. Tas 


labai vištoms reikalinga ir jos pasi- 
kapstę turi didesnį apetitą ir geriau 
deda. 


Čia apie vištų laikymą kartu su ki- 
tais gyvuliais tvartuose arba su žmonė- 
mis pirkiose visai nekalbame, nes tokis 
vištų laikymo būdas yra atgyvenęs savo 
amžių ir reikia kuo greičiausiai jį pamesti, 
kur jis dar yra užsilikęs. M. C. 


ET 7 TT. 


Skaitykite ir platinkite 
ūkišką spaudą 


Šioje gadynėje spauda viską gali. 
Diplomatai per spaudą pasiekia didžiau- 
sius politinius laimėjimus. Per spaudą 
greitu laiku sukaupiama visos tautos 
valia dideliems žygiams nuveikti. Spau- 
da panaudojama kaip tikriausia prie- 
monė bet kokiai priešrinkiminei agita- 
cijai. Pramoninkai ir pirkliai per spaudą 
išreklamuojama savo prekes ir iš to 
pelni didžiausius kapitalus. Ūkininkai 
per spaudą mokinami tikslingiau ūki- 
ninkauti. Žodžiu, šiandien jau nėra nė 
vienos gyvenimo srities ar specialybės, 
kuri neturėtų atitinkamos savo spau- 


dos arba kuriai būtų nereikalinga 
spauda. 
Mūsų gyvenimo sąlygose spauda 


dar turi ypatingos reikšmės, nes jį turi 
atlikti ne tik savo tiesiogines pareigas, 
bet dar turi pavaduoti ir visas kitas 
žmonių kultūrinimo priemones, kaip 
gyvą žodį, spektaklį, parodas, demon- 
stracijas ir t. p., kuriomis šiuo laiku, 
mes lietuviai, negalime pasinaudoti. 
Telieka tada tik viena vienintelė spau- 
da, kuri turi pasotinti visą mūsų dvasinį 
gyvenimą ir visko mus pamokyti, nu- 
rodyti ir nušviesti mums tikruosius mūsų 
gyvenimo kelius. 

Šioje vietoje noriu kiek pakalbėti 
tik apie ūkiškąją spaudą. Seniau, be 
ūkiško laikraščio ir knygų, dar turėjome 
savas ūkiškas organizacijas — Lietuvių 

kio D-jos skyrius, jaunųjų ūkininkų 
kuopeles, turėjome ir savo lietuvius 
agronomus bei instruktorius, kurie, nuo- 
lat važinėdami po kaimus, mokino ūki- 
ninkus gyvu žodžiu ir pavyzdžiais, kaip 


UKININKAS 


tą ar kitą darbą ūkninkas turi geriau 
ir tikslingiau atlikti, kad iš to būtų dau- 
giau naudos. Šiandien nėra nei organi- 
zacijų, nei agronomai negali važinėti 
kaime, lieka tik ūkiški laikraščiai ir 
viena — kita knyga, kurios Vilniuje 
išeina. 

Kiek tų knygų per metus išeina? 
Šiemet, pavyzdžiui, išėjo iš spaudos tik 
trys ūkiškos knygos: 1) Naminių gyvu- 
lių gydymas, 2) Mergaičių darbeliai ir 
3) Akninkų Kalendorius 1938 me- 
tams. 

Geriausias visgi ūkininko mokytojas 
ir patarėjas yra ūkiškas laikraštis „Ūki- 
ninkas“. Ir „Ūkininkų Kalendoriuje“ mū- 
sų ūkininkai randa daugybę labai nau- 
dingų ir aktualių patarimų, nurodymų 
iš visų ūkininkavimo sričių. Todėl ką 
ne ką, bet laikraštį „Ūkininką“ ir „Ūki- 
ninkų Kalendorių“ privalo užsiprenu- 
meruoti ir skaityti kiekvienas ūkinin- 
kas. 

Mūsų ūkininkai juo labiau ir tiksliau 
turi skaityti ir išnaudoti visas skelbia- 
mas žinias laikraštyje ir kalendoriuje, 
nes mūsų ūkiška spauda yra labai ne- 
gausi. 

Nepakanka tik pačiam skaityti laik- 
raštį ir kalendorių, bet reikia pasirū- 
pinti, kad juos visi tavo kaimynai skai- 
tytų. Kurie gali užsiprenumeruoti laik- 
raštį, reikia jiems draugiškai patarti, 
kad tai atliktų neatidėliodami. Kurie yra 
neturtingi ir patys negali užsiprenume- 
ruoti laikraščių, reikia jiems savų pas- 
kolinti arba susirinkus vienoje pirkioje 


visiems balsiai paskaityti. Kiekvieno 
gerai tautiškai ir ūkiškai susipratusio 
lietuvio pareiga yra ne tiktai pačiam 


skaityti, lavintis ir šviestis ir su tuo di- 
džiuotis prieš tamsesniuosius, bet lygi 
pareiga yra visus savo tautiečius švies- 
ti aplink save. Visa, ką mes darome, 
urėkime prieš akis ne vien savo asme- 
niškus sumetimus ir asmenišką naudą, 
bet taip pat — aukštesnius, kilnesnius 
mūsų tautos idealus. 


Gražus vasaros ūkio darbų vaizdas Klaipėdos krašte 


Nors negausi mūsų ūkiška spauda, 
bet ją gerai Išnaudojus ir nuolat se- 
kant, daug galima sužinoti naujų da- 
lykų. Perskaitytas žinias ūkiškame lai- 
kraštyje reikia išmėginti savo ūkyje, 
praktikoje. Tik tada pasirodys toji tikroji . 
spaudos nauda. Jeigu tik skaitytu- 
me uūkiškas knygas ir laikraščius ir 
puikiausiai žinotume visas tikslingo 
ūkininkavimo teorijas, bet jeigu tik 
praktikon nieko naujo nejvestume, 
o ūkininkautume po senovei, tai tada 
iš to skaitymo neturėtume jokios ma- 
terialės naudos, o tiktai laiką gaištume 

Žiemos metas yra patogiausias ūkiš- 
kos spaudos skaitymui ir platinimui, 
Jeigu per vasaros darbymetę nespėja- 
me paskaityti laikraščių, tai dabar juos 
visus iš eilės reikia peržiūrėti, perskai- 
tyti, kad ko nors nepraleidus, kas būtų 
įdomu sužinoti. Šiuo metu yra daugiau- 
sia laisvo laiko ir ūkininkui yra leng- 
viau su skatikų susiversti. Todėl nepra- 
leiskime, ūkininkai, dovanai nei bran- 
gaus laiko nei sunkiai uždirbto skatiko 
menkiems dalykams. Laisvesnį laiką 
sunaudokime savęs ir kitų lavinimui ir 
švietimui, o pinigus reikalingiausiems 
šeimos reikalams ir knygai bei laikraš- 
čiui įsigyti. Juk niekas taip pigiai pas 
mus nekaštuoja, kaip laikraščiai ir kny- 
gos. Didžiulis laikraštis metams kaš- 
tuoja 2—3 auksinai, storiausias kalen- 
dorius ar knyga tik iki 50 sk. Ištikrųjų 
gi laikraščio ir knygos vertė yra šimtą 
kartų didesnė, kai ją perskaitome. Tų 
žinių, kurias įsigijame iš laikraščio ar 
knygų, tikrai niekam neparduotume už 
porą auksinų. ų 

Ūkiškų knygų yra dar nemaža lie- 
tuviškuose knygynuose Vilniuje, kurios 
parduodamos labai pigiai. Tik reikia, 
kad ūkininkai jų įsigytų ir skaitytų. 

Tad skaitykite knygas ir laikraščius 
patys ir kitiems duokite pasiskaityti — 
atliksite kilnų visuomenišką darbą. 


Ving. 

Saugokimės nelaimingų 
atsitikimų 


Nelaimingų atsitikimų statistikos ro- 
do, kad miestuose vis daugiau ir dau- 
giau žmonių ištinka nelaimės. To prie- 
žastimi yra miestų augimas, žmonių 
tirštumas, fabrikai, automobiliai, maši- 
nos, orlaiviai, didelis gatvių judėjimas, 
elektros srovė, aukštų namų statymas, 
dujų sprogimai, sportas ir svarbiausia, 
žmonių girtavimas ir neatsargumas. Išti- 
kus automobilių katasirofai, paprastai 
tiriama ar šoferis nebuvo girtas. 

Tokie tyrimai parodė, kad apie 909/; 
automobilių nelaimių jvyksta, važiuo- 
jant šoferiui „truputį įkaušus“. Truputį 
išgėręs Žmogus yra perdaug drąsus ir 
neatsargus, nepastebi kliūčių, kurios 
gali sukelti didelę nelaimę. O kiek dar 
žmonių pasigėrusių dažnai įkrenta į van- 
denį ir prigeria, arba sušąla. 

Mūsų ūkininkai, pardavę turguje sė- 
menis ar karve, o kiti ir nieko nepar- 
davę, dažnai grįžta namo „įkaušę“. Pa- 
keliui vienas pameta ratą ir išvirsta kur 
nors j griovį ir nusidaužia nosį, ar išne- 
ria ranką Kitas jo draugas „pernakvo- 
ja“ kur nors žydo patvartėje, peršala ir 
suserga plaučių uždegimu. Petras, „api- 
lęs ir pasidrąsinęs“ karčiamoje, eina su 
peiliu atsilyginti savo švogeriui ar uoš- 
viui už skriaudą ir visi „pernakvoja“ 
šaltojoje. Paskui kai kam tenka nuva- 
žiuoti ligoninėn, o grįžus prasideda ne- 
pabaiglama teismų virtinė. 

Geriausia visai negerti, ypač kelio- 
nėje. Jei kas pats negali to išvengti, 
tai kiti blaivūs žmonės turi žiūrėti, kad 
kaimynas grįžtų iš turgaus sveikas. Jei 
jam teko išgerti, tai negalima jo nie- 
kur vieno palikti. Žodžiu, išgėrusiems ir 
visai pasigėrusiems reikalinga globa, 
tada bus mažiau nelaimių. 

Dar blogiau, jei išgėręs eina dirbti 
darbo. M'ške, leidžiant medžius, kuliant 
mašina, ar šienaunant nepastebi, kai su- 
žeidžia sau ranką ar koją. Vis tai nelai- 
mès, kurios galėtų nejvykti, jei žmonės 
negertų. 

Kitos nelaimės įvyksta del apsau 
gojančių priemonių stokos. Pavyzdžiui, 
akmenų skaldytojas dažnai gali sužaloti 
skeveldromis savo akis, jei jis nevarto- 
jatam tikrų akinių, saugojančių akis nuo 
sužalojimų. Tokius akinius turi vartoti 
ir ūkininkai, kurie kuliant leidžia į ma- 
šiną javus. Akiniai apsaugoja akis nuo 
sužalojimų, užkrėtimų ir užrūkimų, ku- 
rie būna akių uždegimo priežastimi. 
Taip pat nepamirškite, kad negalima be 
akinių baltinti kalkėmis (vopna). Kalkės, 
patekusios į akis gali išdeginti jas taip, 
kad paskui žmogus nustoja regėti. Gesi- 
nant kalkes vartokite akinius, kad ne- 
patektų į akis, negesintų kalkių grumste- 
liai. Tokie akiniai kaštuoja nuo 20 sk. 
iki 1 auks. 

Jei nelaimė atsitinka samdiniui ar 
darbininkui tik todėl, kad darbdavys 


(ūkininkas) neduoda jam nuo to apsaugo- 
jančių priemonių, tai pagal įstatymus už 
nelaimę atsako darbdavys. Pavyzdžiui, 
jei darbininkas, maišydamas kalkes, iš- 
sidegina sau akis todėl, kad darbdavys 
nenupirko jam akinių, tai už tai atsako 
darbdavys. Teismas gali priteisti mo- 
kėti darbininkui už neapsaugojimą nuo 
nelaimės ten, kur galima apsaugoti. 
Daugelis kitų nelaimingų atsitikimų 
atsitinka dėl mūsų pačių netvarkingumo 


ir neatsargumo. Dažnai mėtome viso 
kius stiklus kur pakliuvo. Vaikai, visur 
lakstydami, susižeidžia stiklais kojas. 


Negalima mėtyti nei stiklų, nei aštrių 
geležų ten, kur žmonės vaikščioja ar 
maudosi. 

Vaikų neprižiūrėjimas neša nelai- 
męs jiems patiems ir kartais visam so- 
džiui. Dažnai vaikai, suradę degtukų, ku- 
ria laužus arti namn ir padega trobas. 
Po karo ir dabar kartais pasitaiko, kad 
vaikai žaidžia šaudydami paraku, arba 
suradę senų šovinių, muša juos akme- 
nimis. Šios sprogstamosios medžizgos 
nevienam atitraukė pirštus, rankas ir 
nevieną užmušė, 

Vaikai mėgsta pamėgdžioti suaugu- 
sius. Surade pamestą pievoje dalgį, ima 
jį pustyti, susižeidžia sau pirštus arba 
šienaudami nukerta savo draugams ko- 
jas. Neuždengtas šulinys vylioja vaikus. 
Neleiskime vien'ems vaikams maudytis 
ir žaisti arti vandens. 

O kiek nelaimų atsitinka su vaikais, 
kurie lenda prie akselinių ir kuliamųjų 
mašinų. Tai vis tėvų kaltė, kad neužra- 
kina, kad nepaslepia, kad neprižiūri,. 
Kiekvienas aštrus daiktas turi būti sle- 
piamas nuo vaikų. 

Artinasi žiema, atsiras naujas nelai“ 
mingų atsitikimų šaltinis, tai slidūs ta“ 
kai ir ledas. Jei paliksime prie namų 
slidžius takus, tai nuolat žaisime su 
nelaime, nes paslydus, galima netik 
susimušti,bet ir nulaužti koją ar ranką, 
o kartais ir persiskelti galvą. Ziemą 
takus reikia išbarstyti smėliu. Už sli- 
džius takus ir su tuomi susijusias nelai- 
mes atsako savininkas (ūkininkas) taip, 
kaip atsako už nepririšto šuns apkan- 
džiojimą 

Kaip matome, valstybė ir visuome- 
nė, norėdama sumažinti nelaimių skai- 
čių, įvedė bausmes tiems, kurie neven- 
gia ir nešalina nelaimingų atsitikimų, 
kurie išstato kitų sveikatą ir gyvybę 
pavojun. Todėl nelaukime, kol mus kas 
nors išmokys tvarkingumojir atsargumo, 
bet patys šalinkime visa tai, kas gali 
pakenkti netik mums patiems, bet ir 
kitiems. 


Galvos sumušimai ir žaizdos 


Nelaiminguose atsitikimuose dažnai 
sužalojama galva. Galvoje yra smege- 
nys, svarbiausi gyvybės centrai, taip pat 
ir lygsvaros bei matymo ir girdėjimo 
organai (ausys, ausies labirintas, akys). 


Todėl aišku, kad galvos sumušimai gali 
būti pavojingi netik sveikatai, bet ir gy- 
vybei. Daug pareina nuo to, kokiu 
daiktu, kokiu smarkumu ir kokion gal- 
vos vieton pataikoma. Buku daiktu 
(lazda, akmeniu, siena ir pan.) sumušu i; 


galvą, paprastai nebūna žaizdų, tik 
smarkiai sutrenkus, gali būti odos ir 
galvos kiaušo sužalojimai. Sumušimo 


vietoje netrukus. iššoksta guzas, nes iš- 
silieja kraujas iš indų po oda. Veikiant 
didesniam smūgiui, gali trūkti oda ir 
įlūžti arba plačiai sprogti galvos kiaušos. 
Kartais, netgi mažai sutrenkus galvą, 
be jokių žaizdų ir be guzo gali žmogus 
nustoti sąmonės. Tai yra smegenų su- 
trenkimas. Žmogus griūna vietoje, pul- 
sas darosi lėtesnis (40--60 per min.), 
pradeda vemti, be sąmonės. To priežas- 
tim dažnai būna kraujo išsiliejimas 
į smegenis arba ant smegenų pavir- 
šiaus. 

Kartais sumušus (įlūžus) viršugalvio 
kairiąją pusę, žmogus nustoja kalbėti 
ir valdyti dešiniają kūno dalį, dešinę 
ranką ir koją. To priežastimi yra sme- 
genų paviršiuje esančių kalbėjimo ir 
judėjimo žydinių sužalojimas. 

Pavojingiausi yra galvos kiaušo apa- 
tinės dalies sulaužymui. Jie atsitinka, 
sudavus sunkiu daiktu j viršugalvį arba 
nukritus iš didelio aukščio ant galvos, 
o kartais pasitaiko ir nukritus ant kojų. 
Tuojau trūksta kraujas iš nosies, iš 
ausies ir iš barnos. Paakiuose atsiranda 
mėlyni patynimai. Netrukus ligonis 
miršta, gydymas yra be pasekmių. 

Galvos sužalojimas aštriais daiktais 
(peiliu, kirviu, vyniu ir pan.) duoda įvai- 
rias žaizdos: piaustytas, durtas, dras- 
kytas. Galvos žaizdos, jei yra švarios, 
paprastai greitai gyja. 


Gydymas. Mažesni galvos sumu- 
šimai, be žaizdų, nereikalauja ypatingo 
gydymo. Kad -neiššoktų didelis guzas, 
reikia dėti ledą arba šaltus kompresus. 
Esant smegenų sutrenkimui, ligonį be 
sąmonės reikia paguldyti lovon, dėti 
ledą arba šaltus kompresus ant galvos 
ir pakviesti gydytoją, nes reikalinga da- 
ryti įtryškimai. Galvos kiaušo sulaužy- 
mai gydomi operaciniu būdu ir tik li- 
goninėse. 


Galvos žaizdos. Didesnes piau- 
tas galvos žaizdas reikia vėliausia po 
6—10 valandų susiūti, tada jos gerai 
sugis. Jei žaizda yra užteršta žemėmis 
ar mėšlu, reikia ją ko greičiausia iš- 
plauti švariu virintu vandeniu. Nukirpti 
plaukus, patepti juodina ir aprišti švaria 
gaza. Netrukus nuvykti pas gydytoją, 
kad susiūtų žaizdą ir padarytų prieš- 
tetaninio serumo įtryškimą, kuris apsau- 
go nuo užkrėtimo baisia liga mėšlungiu. 
Pabrėžiu, kad įtryškimas ypač reikalin- 
aas, jei žaizda buvo suteršta žemėmis. 
Žaizdą susiuvus, ji greitai gija ir pasi- 

lieka mažas ženklas. 

Gydytojas. 

Kaip padidinti šeimininkės 

pajamas 

Šiais laikais žymiai sumažėjo šeimi- 
ninkės pajamos. Kai kuriose vietose, 
atsiradus pieninėms, pienas, o kai kur 
ir kiaušiniai iškart atiduodami pieninėn. 
Paspruko iš šeimininkės rankų svar- 
biausi produktai, kuriuos pardavus tur- 
guje, galima buvo turėti sau pajamų. 
Daugelis galėtų pasakyti, kad dabar 
nieko nėra, kas galima būtų parduoti 
turguje. O tuo tarpu šeimininkės ūkio 
išlaidos nesumažėjo: vistiek reikia vir- 
tuvei puodo, bliūdo, šaukšto ir t. t. 

Sumani šeirnininkė nenuleis rankų 
ir prireikus kokio skatiko, nebėgs pas 
vyrą prašyti, bet stengsis paruošti ką 
nors pardavimui, kad turėtų nors tru- 
putj pinigų savo smulkioms išlaidoms. 
Ji susipils sūrį, varškės, užsiaugins įvai- 
rių daržovių, uogų, naminių paukščių, 
išsirūkys kumpį ir turės pardavimui. 

Parduoti yra kas, bet man čia svar- 
bu, kad šeimininkių paruoštos pardavi- 
mui prekės pirkėjo neatbaidytų, bet 
pritrauktų. Dažnai tenka matyti atvežtus 
iš sodžiaus sūrius apipelėjusiuose sūr- 
maišiuose, varškę nešvarioje skarelėje 
sukrėstą, kumpį čielą padėtą tiesiai 
vežiman, o jei supiaustytas gabalais, 
tai laikraščių popieriu įsuktą. Sviestas 
į vieną didelį gabalą dažniausia ranko- 
mis suspaustas. "Perpiovus sviesto ga- 
balą ar sūrį, dažnai galima rasti visokių 
nešvarumų. 

Taigi, jei šeimininkė nori, kad jos 
prekes kuo greičiausia išpirktų ir kuo 
aukščiausias kainas duotų, reikia: svie- 
stą atsverti po pusę ką arba kilogra- 
mais, įsukti j sviestinį popierį, varškę 
laikyti emalijuotame puode su dangte- 
liu, mėsą taip pat reikia susukti į svies- 
tinį popierį. Sūriai reikia gražiai susukti 
į sviestinį popierį ir sustatyti viens prie 
kito medinėje dėžėje, kad nesulūžinėtų. 
Daržoves suraišioti ryšuliais arba lai- 
kyti pintinėse. 

Taip pat svarbu, kad prekės būtų 
tvarkingai vežime sudėstytos, sustaty- 
tos. Ten, kur stovi sūriai, sviestas, uogos, 
negalima dėti daržovių arba tarp puodų 
patūpdyti vištos. Reikia prekes suskir- 
styti grupėmis. Jei norime, galime pir- 
miausia statyti pieniškus produktus, po 
jų uogas, o toliau, šiaudų tvorele at- 
skyrę, dėsime daržoves. Gražiai paruoš- 
tos ir tvarkingai vežime sustatytos pre- 
kės tikrai didesnį turės pasisekimą pir- 
kėjų tarpe, o šeimininkė be vargo 
paims didesnę kainą. Svarbu, kad šei- 
mininkė neduotų pirkėjams gnaibyti 
sūrių, sviesto ar mėsos, bet duoti pa- 
Tagauti mažą šmotelį, atpiovus peiliu, 
grietinę — šaukšteliu, 

Parduodama savo prekes šeimininkė 
pati turi būti švariai apsirengusi ir labai 
švariai nusipraususi rankas. Visos dro- 
bės ar skudurėliai, kuriais apdengiama 
prekės, turi būti labai švarūs. 

Kiekviena šeimininkė, važiuodama 


turgun, turi atsiminti šiuos kelius patari- 
mus, kaip reikia paruošti produktus 
pardavimui. Namie tinkamai paruošti, 
o turguje gražiai vežime sustatyti pro- 
duktai bus vertingesni ir pirkėjai duos 
brangesnę kainą. 


IStaltiesės 


Graži staltiesė yra didžiausias so- 
džiaus pirkios papuošalas. Gražios yra 
pirktinės staltiesės, bet negali jos prilygti 
mūsų sesučių gražioms, baltoms ir spal- 
votoms, neblunkančioms, namie austoms 
staltiesėms. Austos staltiesės yra gražios, 
bet daugiau ar mažiau savo raštais vie- 
na į kitą panašios. Galima dėl įvairumo, 
atmainai išsisiuvinėti gražią drobine 
staltiesę. Raštų staltiesėms yra visokių, 
o jei negalima niekur gauti, tai norint, 
galima pačiai sugalvoti ir ant plono po- 
pierio papaišyti. Raštą ant drobės per- 
paišyti reikia šitaip: ant lygaus stalo 
tiesiame susiūtą, staltiesės didumo dro- 
bę, ant drobės mėlyną, perpaišomą po- 
pierį (kaikę) geruoju šonu į drobę, 
o ant kalkės raštą. Visą tą raštą, kiek 
paspausdami paišelį, perpaišome. Sau- 
goti, kad popieriai gulėtų ant drobės 
nepajudėję, toje pačioje vietoje, kur 
padėjome. 

Siuvinėjimui imti neblunkančius siū- 
lus, geriausi su raidėmis D. M. C. Skal- 
biant staltieses siuvinėtas D. M. C. siūlu, 
jos neblunka net virinamos. Siuvinėta 
staltiese gali būti stalas uždengta per 
visą dieną, bet laike valgio reikia ją 
nuimti, o užtiesti baltą. Tik duodant 
lengvus pavakarius gali būti stalas už- 
tiestas siuvinėta staltiese. 

Taigi dabar ilgais rudens vakarais 
mergaitės tegul išsisiuvinėja sau Kalė- 
doms po gražią staltiese. Drobė staltie- 
sėms tinka baltinta ir nebaltinta. 


Palengvinkime savo būvį 


Jau iš senovės moters namų ruošos 
darbų daugelis vyrų nejįkainuoja ir neuž- 
jaučia jai. Moteris pervargsta, be laiko 
pasensta, nuolat serga, bet visų jai už- 
krautų darbų nespėja atlikti. Pirmiausia, 
norėdamos sau kiek palengvinti, turime 
įrodyti vyrams, kad neteisingai, jau nuo 
amžių, yra paskirstyti vyriški ir mote- 
riški darbai. Gerame, taikiame šeimos 
sugyvenime vyras visame turi moteriai 
padėti, nes jis ir jėgų turi daugiau. 

Pažiūrėkime, ką daro per vieną vasa- 
ros dieną beveik kiekviena sodžiaus mo- 
teris. Ji turi anksčiausia atsikelti, su- 
ruošti visai šeimai pusryčius, paduoti 
juos, pavalgidinti vaikus, išplauti indus, 
aptvarkyti pirkią, pašerti gyvulius ir spėti 
su visa šeima į laukus. Lauke taip pat 
skubėti, nesidairyti, nes gali lietus užeiti, 
ar javai pernokti ir išbyrėti. Atėjus visai 
šeimai pietų, vėl moteris bėga skuba tai 
kamaron tai svirnan, kol suneša visa, 
kas reikalinga pietums. Vyrai tuo tarpu 
susėdę ilsisi, šnekučiuojasi ir laukia pie- 
tų. Susėdus visiems pietų, šelmininkė 

aprūpina visus šaukštais, lėkštėmis, žiūri, 
kad tik kuriam ko netrūktų. Ar valgius 
ar nevalgius, po pietų vėl turi skubėti 
paplauti indus, pašerti gyvulius, kad spė- 
jus su pailsėjusiais vyrais į lauką. Va- 
kare vėl vakarienės ruošimas, karvių 
melžimas, gyvulių šėrimas, indų plovimas 
ir daug nesuskaitytų darbų darbelių iki 
tamsios nakties. Vyrai tuo tarpu ilsisi, 
nes jiems priklauso poilsis po sunkaus 
dienos darbo, 

Ir jei po visų namų ruošos darbų 
moteris nors puse žodelio pasiskųs savo 
vyrui, kad pavargus ar jai kas skauda, 
gali tikėtis, kad užgirs: „Nuo ko gi tau 
skauda, namie sėdėjai ir pavargai. Koks 
čia darbas valgį išvirti ir pirkia išsišluoti.“ 
Moteris nutyli, nes jai gailesys širdį su- 
spaudžia, kad nieks jos neužjaučia. Per- 
daug darbais užversta moteris apleidžia 
tiesiogines ir būtinas savo pareigas: ne- 
gali tinkamai prižiūrėti ir auklėti savo ma- 
žų vaikų, negali tinkamai aptvarkyti namų. 

Moterys, jei mūsų žodžio vyrai nesu- 
pranta ir nenori suprasti, tai bent pa- 
čios stenkimės palengvinti sau. 

Pirmiausia nuo mažų dienų pratin- 
kime savo vaikus, kad mums visame 
padėtų. Netarnaukime per daug vaikams, 
lai pagal išgalę patys sau viską pasi- 
daro. Ir mergaites ir kherniukus pasiųs- 
kime kai ką atnešti, nunešti, padėti, tai 
užaugę nesėdės, kaip svečiai už stalo, 
bet patys sau užsidengs pietums stalą. 

Labai svarbu, prieš pradedant bet 
kokį darbą, apgalvoti, apmąstyti nuo ko 
jis pradėti. Pavyzdžiui, norime kepti bly- 
nus, tai reikia susinešti viską kas reika- 
linga blynų maišymui, pakurkime plytą, 
išvalykime skauradą ir tik paskui“ nusi- 
mazgoję rankas, maišykime blynus. Jei 
iš anksto apgalvotume nuo ko pradėsi- 
me darbą, tai nereiks kelis kartus bė- 
gioti svirnan ar kamaron. 

Arba norėdamos plauti indus nepil- 
kime karšto vandens bliūdan ir po vie- 
ną lėkštę nenešiokime plauti, bet reikia 
visus nešvarius indus sudėti kruvon ir 
atsisėdus greitai mazgotele plauti lėkš- 
tes, kad vanduo neatauštų. 

Kitose šalyse karves melžia tik vyrai. 
Ir pas mus tas turi būti įvesta, nes kar- 
vių melžimas yra ilgas ir sunkus darbas. 

Kapliuoti, ravėti ir daržų prižiūrėti 
turi padėti ir vyrai, nes moteriai vienai 
per sunku. Kapliuoti Ir ravėti ne ranko- 
mis, bet kapliu ir ravėtoju ant ilgo koto, 
kad nereiktų per daug susilenkti. Karvės 
melžiant ir skutant bulves, atsisėsti ant 
suoliuko, bet netupėti ištlisomis valan- 
domis. 

Taigi, moterys, pasistenkime savo 
darbo palengvinimui įsigyti tokius men- 
kus daiktus kaip suoliukai, ravėtojai, 
kapliai, kurie mažai kaštuoja, o darbą 
jais daug greičiau padarysime ir ne taip 
pavargsime. Svarbiausia betgi visada tu- 
rėti sveiką nuovoką, kokį ir kaip darbą 
darysime, o išvengsime per didelio bė- 
giojimo ir nuovargio. M.C. 

Kad kooperatyvas gerai veiktų, rei- 
kia turėti gerą pardavėją ir vadovybe. 
Tačiau to dar maža, kooperatinės bend- 
rovės pagrindą sudaro nariai ir jų su- 
dėti pajai, dėl to kokie nariai, toks ir 
kooperatyvas. Kur nariai yra koopera- 
tiškai ir šiaip kultūriškai daugiau susi- 
pratę, ten ir kooperatyvas geriau gy- 
vuoja, o kur ne, tai vos laikosi arba vi- 
sai sunyksta. Nesusipratę ir kooperatyvo 
reikaluose nenusimaną nariai sudaro la- 
bai gerą dirvą nepalankiai prieš koope- 
ratyvą agitacijai. Kooperatyvui priešų 
nestinga. Labiausiai kooperatyvų nemėg- 
sta privatūs krautuvininkai, kuriems koo- 
peratyvas savo pastoviomis kainomis ne- 
leidžia pakelti prekių kainų pagal savo 
norą. Visiems juk yra gerai žinoma, 
kad kur kooperatyvo nėra, ten žydeliai 
susitarę ima iš ūkininkų už perkamas 
prekes, kiek nori. Bet vos tik įsikuria 
kooperatyvas, tuojau ir privačios krau- 
tuvės kainas sumažina, stengdamosi 
kartais konkurencijos sumetimais parda- 
vinėti pigiau dar ir už kooperatyvą, Ši- 
taip daro privatūs prekybininkai ne iš 
kokios meilės ūkininkams, bet norėda- 
mi žmones atitraukti nuo kooperatyvo, 
kad tas, neturėdamas pirkėjų, subank- 
rutuotų. O kai kooperatyvas subankru- 
tuos, tada privačios krautuvės vėl ga- 
lės už prekes imti, kiek norės. 

Agitaciją prieš kooperatyvus priva 
tūs prekybininkai varo kad ir tokiu 
būdu: skleidžia žmonėse įvairiausius 
apie kooperatyvą prasimanymus, apie 
nebūtus kooperatyvo vadovybės ir par- 
davėjų nesąžiningumus, suktybes ir ta- 
riamas vagystes; jūs, girdi, pinigus su- 
dėjote, o žiūrėkite, ką kooperatyvas ir 
jo vadai su jais daro. Ta proga dar 
papasakoja mūsų žmogui kokį nors su- 
galvotą atsitikimą, kaip jis pats ar ge- 
ras jo pažįstamas esą matęs ar girdė- 
jes, kaip kooperatyvo pardavėjas naktį 
kažką pro langą iš kooperatyvo nešes. 
Kaip kooperatyvo toks ir toks narys, 
kiek išsigeręs gyręsis, esą jis mokąs 
galus taip gerai paslėpti, kad ir lapė 
nesulotų. Tokių pramanytų gandų prisi- 
klausęs, žmogelis ima jau abejoti ko- 
operatyvo naudingumu ir tai, ką pas 
žydelį girdėjo plačiai ir su pagražini- 
mais papasakoja kaimynams ir pažįsta- 
miems. Nesikreipia tų žinių patikrinti 
į kooperatyvo valdybą ar kooperatyvo 
narių susirinkimą, bet su įtužimu sklei- 
džia neteisingas žinias toliau. Šitokius 
melagingų žinių skleidėjus privatus 
krautuvininkas dar stikliuku pavaišina 
ar stačiai paperka, kad tik daugiau kenk- 
smingų kooperatyvui žinių paskleistų. 
Bet daugiausia tokias žinias skleidžia 
visai nesąmoningai — pasakoja, ką 
būdamas- miestelyje girdėjo, o girdėjo 
iš žydelio tokius ir kitokius dalykėlius 
apie kooperatyvą. 

Melagingus ir tendencingus gandus 
apie kooperatyvus skleidžia ne tik pri- 
vatūs prekybininkai, bet ir šiaip žmo- 


Dėl melagingų gandu apie kooperatyvus 


nės, kurie dėl įvairių priežasčių koope- 
ratyvo nemėgsta ar stačiai nekenčia. 
Tokiais žmonėmis dažniausiai esti tie, 
kurie įvairiais sumetimais (kartais gry- 
nai pasipelnijimo) norėjo būtinai pa- 
kliūti į kooperatyvo vadovybę, bet jų 
neišrinko, arba dar dažniau tie, kurie 
iš tos vadovybės dėl netinkamo elgesio 
buvo pašalinti. Keršydami už tai koo- 
peratyvui, prikalba nebūtų dalykų. 

— Ar žinai, kaimyne, už ką jie ma- 
ne iš to kooperatyvo išmetė? 

— Ne, nežinau, 

— Nagi už tai, kad nedaviau tai 
valdybai suktybių daryti. Oi, gražių da- 
lykėlių apie tuos ponaičius žinau! — Ir 
papasakoja kaimynui apie kooperatyvo 
vadovybę tokių dalykėlių, kad netplau- 
kai tam ima šiauštis. 

— Tai regi, kokie anys — išplečia 
kaimynas akis,—o aš maniau, kad tu 
ten kažką praskutei, už tai tave ir pra- 
varė. 


— Ką tu, kaimyne, kalbi—galėčiau 
prisiekti, kad mano sąžinės Ir mažiau- 
sias krislelis dar nesutepė. Jie, valdy- 
ba, suka. — Ir čia tas teisusis papasa- 
koja dar vieną kitą  sūgalvotą smulk- 
meną. Kaimynas jau įtužęs grįšta namo 
ir su pasipiktinimu viską atpasakoja 
kitiems. Pikta sėkla mesta, nepasitenki- 
nimas ir nepasitikėjimas kooperatyvu 
auga, o intrigantai džiūgauna, kad tą 
kooperatyvą pagaliau ims galas: su- 
draskys jį tie patys žmonės, kurie jį ir 
sukūrė. Šetoniškas darbas atliktas. Taip 
būti tačiau neprivalėtų. 


Mūsų žmonėms reikia neklausyti, ką 
kalba Ickus, Šliomkė ar tas iš koope- 
ratyvo pavarytas žmogus, bet ateiti 
kooperatyvan ir čia pareikalauti paaiš- 
kinimų. Kiekvienas narys turi teisę 
ateiti į savo kooperatyvą ir čia apie tai 
sužinoti. Yra pačių narių išrinkta revi- 
zijos komisija, kuri kiekvienu metu gaii 
patikrinti, kas kooperatyve darosi ir 
suinteresuotiems paaiškinti, kaip iš 
tikrųjų yra. Dėl to nereikia klausyti, ką 
pašaliniai asmens plepa, bet pačiam 
viską sužinoti, M. K 


Apsaugokite sodus nuo kiškių 


Kiškiai kasmet pridaro daug žalos 
mūsų soduose. Ypač jie labai pakenkia 
jauniems vaismedžiams, kurių ne tik 
odą nugraužia, bet ir šakas suėda. 

Todėl jau dabar, kol dar nėra sniego, 
reikia vaismedžius gerai apsaugoti nuo 
šių graužikų. Reikia apsaugoti ne tiktai 
vaismedžius ir vaiskrūmius, bet taip 
pat ir kitus jaunus, sodyboje augančius, 
medžius, žilvyčius ir kitus lapuočius, 
kuriuos kiškiai lygiai puola, kaip ir vais- 
medžius. 

Žinoma, būtų geriausia sodui apsau- 
ga nuo kiškių, tai toks sodo aptvėri- 
mas, kad kiškiai į sodą visai negalėtų 
jeiti. Bet toks aptvėrimas labai bran- 
giai kaštuotų ir todėl mūsų ūkininkams 
būtų neįmanomas. Todėl reikia pasi- 
rinkti kiti, daug pigesni ir taip pat geri 
būdai. 

Labai gerai medžių stiebus apsau- 
goja nuo kiškių vielos tinklas, kuriuo 
apvedamas visas medžio stiebas. Nors 
toks tinklas ir brangiai kaštuoja, bet jį 
gerai ištepus teru ar derva, jis gali tar- 
nauti tam. tikslui per daugelį metų. 
Taip pat gerai saugo medžių odą nuo 
kiškių ir pelių eglių ir egliukų šakos, 
kuriomis reikia aprišti medžius. Medžius 
aprišti galima taip pat vandens nendrių 
šiaudais, kurių kiškiai  neperkremta. 
Daug blogiau saugo medžius paprasti 
šiaudai, kuriuos gali pergraužti ir kiš- 
kiai ir pelės. Be to, kai kas tvirtina, kad 
vaismedžių apraišiojimas šiaudais daro 
juos mažiau atsparius šalčiams ir saulės 
spindulių veikimui. Jokiu būdu neleisti- 
na vaismedžius apraišioti autais ir skar- 
malais, 

Senų vaismedžių stiebus su storesne 
žieve kai kas pataria ištepti sugedu- 

siais, prarugusiais gyvuliniais riebalais. 
To kvapo kiškiai nemėgsta ir negraužia 
odos. Bet tokių taukų negalima vartoti 
jauniems medeliams su lygia oda, nes 
gali pakenkti. 

Apraišiojant vaismedžius, reikia aprai- 
šioti jų stiebus iki vainiko, o jei ne- 
aukštas vainikas, tai ir storesnes šakas. 
Jei rišama šiaudais, tai nepakanka vie- 
no šiaudų ilgumo. Geriausia reikia dvi 
šiaudų saujas sudurti varpomis ir aprišti 
taip aukštai, kad kiškiai nepasiektų. 

Jeigu kurių medžių šakos yra per- 
daug žemai nusikorę, tai reikia jas iš 
apačios paremti ramsčiais, kad kiškiai 
neapgraužtų jų viršūnių. Žinoma, jeigu 
vaismedžiai yra jauni ir pakankamai jų 
stiebai dar nesustorėję, reikia, kad būtų 
prie kiekvieno įkaltas kuolas ir pririštas 
medelis. Ploni medeliai šiaudais ar kuo 
kitu aprišti nuo kiškių, lengvai gali 
būti vėjo išjudinami arba žiemą net 
nulaužomi. Agr. M. Cibiras. 

Žemės ūkio gaminių kainos 

Rigais is medi A S e .14.25—15.25 
KVIEČIAi kemsa Aaa kuo a 19.50—18.50 

